अरुण यादव ने भले ही बुधनी में तीखे तेवर दिखाएं हो, लेकिन यह सीट सीएम शिवराज का गढ़ है. वे इसी क्षेत्र के निवासी हैं, जबकि अरुण यादव खरगौन जिले के कसरावद के रहने वाले हैं और यहां कोई जनाधार नहीं हैं. पार्टी में उनका कद केवल उनके पिता स्व. सुभाष यादव के कारण ऊंचा है, क्योंकि सुभाष यादव ने मंत्री रहते किसानों के लिए काम किया था. इसीलिए वे किसान नेता के रूप में जाने जाते हैं, लेकिन अरुण यादव ने ऐसा कोई काम नहीं किया था. पिता के नाम से पहचाने जाने वाले अरुण यादव को पार्टी ने प्रदेश अध्यक्ष का दायित्व सौंपा था, लेकिन चुनावों को देखते हुए उन्हें इस पद से हटाकर कमलनाथ को प्रदेश की कमान सौंप दी.